அம்மோனியம் இருசயனோ ஆரேட்டு

அம்மோனியம் இருசயனோ ஆரேட்டு (Ammonium dicyanoaurate) என்பது C2H4AuN3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இரண்டு சயனைடு ஈந்தணைவிகளைத்  தாங்கிய தங்கம் அணுவால் ஆன ஓர் எதிர்மின் அயனியும் அம்மோனியம் நேர்மின் அயனியும் சேர்ந்து உருவாகும்  உப்பு ஆகும்.

தயாரிப்பு
அம்மோனியம் சயனைடு கரைசலில் தங்கம்(I) சயனைடைக் கரைப்பதன் மூலம் அம்மோனியம் டைசயனோ ஆரேட்டைத் தயாரிக்கலாம்.

AuCN + NH4CN -> NH4[Au(CN)2] 

இயற்பியல் பண்புகள்
அம்மோனியம் இருசயனோ ஆரேட்டு சேர்மம் நிறமற்ற படிகங்களாக உருவாகிறது. இவை நீர் மற்றும் எத்தனாலில் கரையக்கூடியவையாகும்.

மேற்கோள்கள்

பகுப்பு:சயனைடுகள்
பகுப்பு:அமோனியம் சேர்மங்கள்
பகுப்பு:ஆரேட்டுகள்